മാര് ജോസഫ് കല്ലറങ്ങാട്ട് നടത്തിയത് അജപാലനദൗത്യം: കാഞ്ഞിരപ്പള്ളി രൂപത കാഞ്ഞിരപ്പള്ളി: അപകടസാധ്യതകളെക്കുറിച്ച് മുന്നറിയിപ്പ് നല്കുന്നതും അജഗണവൃന്ദത്തെ അപകടങ്ങളില് നിന്നു രക്ഷിക്കുന്നതും ഉത്തരവാദിത്വബോധമുള്ള അജപാലകന്റെ കടമയാണെന്നും അനാവശ്യമായ മാധ്യമ വിചാരണയിലൂടെയും സംഘടിത നീക്കങ്ങളിലൂടെയും പാലാ ബിഷപ് മാര് ജോസഫ് കല്ലറങ്ങാട്ടിനെയും സഭയെയും അവഹേളിക്കുവാനുള്ള നീക്കങ്ങളില് നിന്നും തത്പരകക്ഷികള് പിന്തിരിയണമെന്നും കാഞ്ഞിരപ്പള്ളി രൂപത. കാഞ്ഞിരപ്പള്ളി രൂപതാ വികാരി ജനറാളുമാരായ ഫാ. ജോസഫ് വെള്ളമറ്റം, ഫാ. ബോബി അലക്സ് മണ്ണംപ്ലാക്കല് എന്നിവരുടെ നേതൃത്വത്തില് രൂപതയില് നിന്നുള്ള വൈദികരുടെ പ്രതിനിധിസംഘം ബിഷപ് മാര് ജോസഫ് കല്ലറങ്ങാട്ടിനെ സന്ദര്ശിച്ചു. രൂപതാധ്യക്ഷന് മാര് ജോസ് പുളിക്കല്, രൂപത മുന് മേലധ്യക്ഷന് മാര് മാത്യു അറയ്ക്കല് എന്നിവരുടെ കഴിഞ്ഞ ദിവസങ്ങളിലെ സന്ദര്ശനത്തിന്റെ തുടര്ച്ചയായാണ് കാഞ്ഞിരപ്പള്ളിയില് നിന്നുള്ള വിവിധ പ്രതിനിധിസംഘങ്ങള് മാര് ജോസഫ് കല്ലറങ്ങാട്ടിനെ സന്ദര്ശിക്കുന്നത്.ആശങ്കകള് പരിഹരിക്കുന്നതിനു പകരം ഭീഷണിയിലൂടെ വായ് മൂടിക്കെട്ടാന് ശ്രമിക്കുന്നത് ജനാധിപത്യ മര്യാദകള്ക്കു ചേരുന്നതല്ല. ഒരു സമുദായത്തെയും മതവിഭാഗത്തെയും അപകീര്ത്തിപ്പെടുത്താതെ സംഘടിത സാമൂഹ്യവിരുദ്ധപ്രവര്ത്തനങ്ങളെക്കുറിച്ച് സൂചന നല്കി എന്നതിന്റെ പേരില് മതസ്പര്ദ്ധയ്ക്ക് കാരണക്കാരനാക്കി കല്ലറങ്ങാട്ട് പിതാവിനെ ചിത്രീകരിക്കുന്നത് ഗൂഢതാല്പര്യങ്ങളുടെ സൃഷ്ടിയാണന്നെും വൈദിക പ്രതിനിധിസംഘം പറഞ്ഞു. പാല രൂപതസഹായമെത്രാന് മാര് ജേക്കബ് മുരിക്കന്, വികാരി ജനറാളുമാരായ ഫാ. എബ്രഹാം കൊല്ലിത്താനത്തുമലയില്, ഫാ. ജോസഫ് മലേപ്പറന്പില്, ഫാ. ജോസഫ് തടത്തില്, ഫാ. സെബാസ്റ്റ്യന് വേത്താനത്ത്, പ്രൊക്യുറേറ്റര് ഫാ. ജോസ് നെല്ലിക്കത്തെരുവില് എന്നിവരുമായും പ്രതിനിധിസംഘം ആശയവിനിമയം നടത്തി രൂപതയുടെ ഐക്യദാര്ഢ്യം അറിയിച്ചു. കാഞ്ഞിരപ്പള്ളി കത്തീഡ്രല് വികാരിയും ആര്ച്ച്പ്രീസ്റ്റുമായ ഫാ. വര്ഗീസ് പരിന്തിരിക്കല്, വിവിധ ഫൊറോന വികാരിമാരെ പ്രതിനിധീകരിച്ച് ഫാ. ജോസ് മാത്യു പറപ്പള്ളില്, ഫാ. തോമസ് മുണ്ടിയാനിക്കല്, ഫാ. വര്ഗീസ് പുതുപ്പറന്പില് എന്നിവര്ക്കൊപ്പം ഫാ. ജോസഫ് കുഴിക്കാട്ട്, ഫാ. ജോസ് മാറാമറ്റം, ഫാ. മാര്ട്ടിന് വെള്ളിയാംകുളം, ഫാ. സെബാസ്റ്റ്യന് കൊല്ലംകുന്നേല്, വിവിധ ഡിപ്പാര്ട്ട്മെന്റുകളെ പ്രതിനിധീകരിച്ച് ഫാ. ഫിലിപ്പ് വട്ടയത്തില്, ഫാ. അഗസ്റ്റിന് പുതുപ്പറന്പില്, ഫാ. വര്ഗീസ് കൊച്ചുപുരയ്ക്കല്. ഫാ. ജസ്റ്റിന് മതിയത്ത്, ഫാ. സ്റ്റാന്ലി പുള്ളോലിക്കല്, എന്നിവരാണ് പ്രതിനിധിസംഘത്തിലുണ്ടായിരുന്നത്.